  Майя Бывальцева 2020-тӥ артын 1-тӥ южтолэзьысен Gosuslugi.ru порталэ но тӧрлык ёзэсъёслэн сайтъёсазы интернет понна коньдон тырымтэ но пунэмъёс кылдэм дыръя но пырыны луоз. Со сярысь Россиысь калыкез лыдъян-гожтонлэн пресс-службаез ивортэ. Россиысь мерлыко кулэяськонъя сайтъёсы дунтэк пырыны луонлык сётыны ӵектонзэ азьмурт Владимир Путин 15-тӥ толшоре Федерал Собранилы вазиськоназ вераз.  Соку адямиос ачиз герӟет, интернет-трафик, понна коньдон тыроно уз луэ Владимир Путин, Росси Федерацилэн азьмуртэзРосстатлэн кивалтӥсез Павел Малков верамъя, со цифровой переписез ортчытонэз капчиятоз но тросгес адямиослы лыдъян-гожтон бамъёсты онлайн амалэн гожтыны луонлык сётоз. Тодэ вайытом, 1-25 коньывуонэ кун юрттӥськетъёсъя порталын пусйиськем муртъёс переписьлэн юанъёсызлы валэктонъёсты «Госуслуги» сайтын сётыны быгатозы. 2019-тӥ арын калык пӧлын юалляськонлы йылпумъянъёсъя, 52 процентэз кунын улӥсьёс переписез электрон амалэн ортчыны умойгес луоз шуыса пусйизы. Россиын калыкез лыдъян-гожтон 2020-тӥ арын 1-31 коньывуонэ ортчоз. Нырысьсэ юанъёслы «Госуслуги» портал пыр валэктонъёс сётыны луоз. Улон интыостӥ ветлӥсь ӧнерчиос планшетъёсын ужалозы. Озьы ик переписья участокъёсы вазиськыны луоз, со пӧлын кун но муниципал юрттӥськетъёс сётонъя центръёсын (МФЦ). Тодэ вайытом, калыкез лыдъян-гожтон ужпумез кылем арын Сарапулын Россиысь удмуртъёслэн III ӧтчамзы дырысен 100 ар тырмонлы сӥзем научно-практической конференциын но ӝутӥзы. «Удмурт Кенешлэн» азьветлӥсьёсыз калык пӧлын валэктон уж нуыны куризы, йӧслык сярысь юанлы валэктон сётыку удмуртъёс асьсэ выжызылэсь палэнске вылэм шуыса.   Тегъёс: Мерлык ВладимирПутин Удмуртстат Интернет Удмуртия Россия лыдъян-гожъян Кунюрттськетъёс  